OpenLLM-France/wikimedia huggingface dataset:
# Gabriele

Gabriele zo un anv-badez italianek roet d'ar baotred hag un anv-badez alamanek roet d'ar merc'hed. Gallout a ra bezañ un anv-tiegezh italianek ivez.
Gabriello ha Gabrio zo stummoù italianek all.

## Berranvioù

* Gaby, Gabby

## E yezhoù all

* evit ar baotred : Gabriel, Gábor, Gavril
* evit ar merc'hed : Gabriella, Gabriela, Gabrielle

## Tud brudet

* Gabriele Faerno (1510-1561), barzh italian e latin
* Gabriele Falloppio (war-dro 1523 - 1562), surjian italian
* Gabriele Malagrida (1689-1761), beleg katolik, misioner ha jezuist italian
* Gabriele D'Annunzio (1863-1938), skrivagner italian, barzh, kazetenner ha soudard
* Gabriele Münter (1877-1962), livourez alaman
* Gabriele Pescatore (1916-2016), gwiraour italian
* Gabriele Amorth (1925-2016), beleg ha stolier italian
# Gabriele Falloppio

Gabriele Falloppio pe Falloppia (Modena, war-dro 1523 - Padova, 9 a viz Here 1562), anavezet ivez evel Fallopius e latin, a oa ur surjian italian.

## E vuhez

En em zeskiñ e-unan a reas, petra bennak ma heulias kentelioù Realdo Colombo e Skol-veur Padova ha ma voe diskibl da Giovanni Battista Monte e Ferrara.
E 1547 e teuas da vout kelenner e skol louzawouriezh Ferrara, hag e 1548 ec'h asantas kemer kador ar gorfadurezh en Università di Pisa. E 1551 e voe anvet da gelenner korfadurezh ha louzawouriezh e Skol-Veur Padova, ma chomas betek e varv.
E 1561 ec'h embannas e Observationes anatomicae. Skridoù all a voe embannet goude e varv en Opera omnia.

## Oberennoù

Diglok eo ar roll-mañ.
* De Metallis atque Fossilibus (1557)
* Observationes anatomicae, Venezia (1561), Köln (1562), Pariz (1562) ; troet en italianeg gant G. Righi ha P. Di Pietro, Modena, 1964
* Secreti diversi et miracolosi, Venezia, 1563
* De medicatis aquis atque de fossilibus, Venezia (1569)
* De morbo gallico, Padova (1563), Venezia (1574)
* De partibus similaribus humani corporis, Nürnberg (1575)
* De ulceribus, Venezia (1577)
* Opera tam practica quam theorica, Venezia (1584), Frankfurt am Main, 1600
* Opera omnia (1584, 1600, 1606)

## Pennad kar

* Trompilhoù Falloppio
# Gabriela Mistral

Lucila de María del Perpetuo Socorro Godoy Alcayaga, e lennegezh Gabriela Mistral, ganet d'ar 7 a viz Ebrel 1889 e Vicuña (Chile) hag aet d'an anaon d'an 10 a viz Genver 1957 e New York (SUA), a oa ur varzhez chilean, bet resevet ganti Priz Nobel al lennegezh e 1945.

## Oberennoù spagnolek

* Sonetos de la Muerte (1914)
* Desolación (1922)
* Lecturas para Mujeres (1923)
* Ternura (1924)
* Nubes Blancas y Breve Descripción de Chile (1934)
* Tala (1938)
* Antología (1941)
* Lagar (1954)
* Recados Contando a Chile (1957)
* Poema de Chile (1967, bet embannet goude he marv)

## Diwar-benn Gabriela Mistral

* e brezhoneg:
** Vefa de Bellaing, Ar beder flac'h roet dezho Priz Nobel al Lennegezh, Al Liamm, niverenn 122, Mae-Mezheven 1967
* e galleg:
** Mathilde Pomès, Gabriela Mistral, 1976, dastumadenn Poètes d'Aujourd'hui, Embannadurioù Seghers, 1963/1976
** Volodia Teitelboim, Gabriela Mistral publique et secrète, Embannadurioù L'Harmattan, 2003
a vo kavet e Wikimedia Commons.
# Gabriele D'Annunzio

Gabriele D'Annunzio (Pescara, 12 a viz Meurzh 1863 – Gardone Riviera, 1añ a viz Meurzh 1938) a oa ur skrivagner italian, barzh, kazetenner ha soudard e-pad ar Brezel-bed Kentañ.
Ul lec'h a bouez en deus el lennegezh italianek koulz hag e buhez politikel ar vro. E-pad ar Brezel-bed Kentañ e tapas brud un haroz, goude un nebeud taolioù-kaer a-enep Aostria, evel da skouer un nijadenn dreist Vienna, ma voe taolet traktoù gant kirri-nij italian.
Goude ar brezel e talc'has gant ur stourm broadelour taer ha sevel a reas ur stadig e Fiume (Rijeka), anvet Reggenza Italiana del Carnaro, da glask stagañ ar vroig-se ouzh Italia, en aner. Lod eus e vennozhioù hag e zoareoù da ren Fiume a levezonas Benito Mussolini hag ar faskourien.

## Oberennoù

* Sogno d'un mattino di primavera, 1897
* Sogno d'un tramonto d'autunno, i.e.
* La gloria, 1899
* La città morta, i.e.
* La Gioconda, i.e.
* Il Fuoco, 1900
* Francesca da Rimini, 1902
* L'Etiopia in fiamme, 1904
* La figlia di Jorio, i.e.
* La fiaccola sotto il moggio, 1905
* Più che l'amore, 1906
* La nave, 1908
* Fedra, 1909
* Le Chèvrefeuille, 1910
* Il ferro, i.e.
* Le martyre de Saint Sébastien, 1911
* Parisina, 1912
* La Pisanelle, 1913
Lod eus e skridoù a voe lakaet sonerezh warno, evel Francesca da Rimini, gant ar sonaozer Antonio Scontrino (1850-1922), pe Il Fuoco, gant ar sonaozer Enrico Toselli (1833-1926). Filmoù a voe graet diwar meur a hini eus e oberennoù ivez, evel Francesca da Rimini, meur a wech e deroù an XX$^{vet}$ kantved, pe L'innocente gant Luchino Visconti e 1976.
a vo kavet e Wikimedia Commons.
# Gabriele Faerno

Gabriele Faerno, anavezet ivez evel Faernus Cremonensis (Cremona 1510-1561 Roma), zo ur barzh italian hag a savas barzhonegoù latin.
E 1528 edo e Collegium Notariorum Cremona, ha labourat a reas evit eskob Cremona. E 1538 ez eas gantañ betek Barcelona.
Goude-se ez eas da Roma. E deroù 1549 e stagas da labourat e levraoueg ar Vatikan

## Oberennoù

* Fabulae centum, ex antiquis auctoribus delectae et a Gabriele Faerno, cremonensi carminibus explicatae, Romae, Vincentius Luchinus, excudebat 1564, in-4° (el lec'hienn Gallica}
* P. Terentii comoediae. Ex uetustissimis libris & uersuum ratione a Gabriele Faerno emendatae. In eas comoedias emendationum libri VI. Item de uersibus comiici liber I. Fragmentum Eographii interpretis in easdem fabulas, Florentiae, apud Iuntas [Impressum Florentiæ, apud heredes Bernardi Iuntæ], 1565, in-8°.
* Traduction des fables de Faerne, A Paris, chez Jean Baptiste Coignard, imprimeur ordinaire du Roy, & de l'Académie françoise, ruë S. Jacques, à la bible d'or. Avec privilège de sa majesté, 1699. In-12°.
# Gabriella Papadakis

Gabriella Papadakis, ganet d'an 10 a viz Mae 1995 e Clermont-Ferrand, zo ur ruzikerez-skorn gall. Ruzañ a ra gant Guillaume Cizeron. Bet int kampioned vedel div wech e 2015 ha 2016. Bet int peder gwech kampioned Europa e 2015, 2016, 2017 ha 2018 ha beskampioned olimpek e 2018.
# Gabriela B.

Kontañ a ra Gabriela B. istor ur spierez, Gabriela Baudriand, o labourat evit Napoleon. Prantadoù 'zo a dremen e Breizh ha kavout a reer Jorj Kadoudal d'ur mare 'zo. Savet eo bet an istor gant Dominique Robet, an tresañ hag al livañ a zo gant Alain Robet, ar brezhoneg a zo gant Alan Monfort. Embannet eo bet al levr gant Yoran Embanner e 2009.
# Gabriele Pescatore

Gabriele Pescatore, bet ganet e Serino (Rouantelezh Italia d'an ampoent) d'an 21 a viz Here 1916, ha marvet e Roma d'ar 6 a viz Gouere 2016, a zo ur gwiraour italian, bet e-touez ar re o devoa savet kod Italian ar merdeerezh e 1942.
Kelenner war gwir ar merdeerezh eo bet e skol-veur La Sapienza e Roma betek 1991.
Pell eo bet prezidant La Cassa per il Mezzogiorno (ar c'hef evit diorren Su Bro-Italia). Kentañ prezidant Kuzul Stad Republik Italia eo bet hag ezel eus Lez ar Vonreizh.
Resevet en deus Kolier an Erminig e 1973.
# Kentañ marevezh etre Henegipt

Kentañ marevezh etre Henegipt (o vont mui pe vui eus -2180/-2140 da -2022) a zo al lodenn eus istor Egipt etre ar Rouantelezh kozh hag ar Rouantelezh krenn. 5 tierniezh a voe e pad ar prantad-se: eus ar VII$^{vet}$ d'an XI$^{vet}$. Elfenn heverkañ ar prantad-se a zo gwanadur galloud ar roue ha kreñvadur tiernoù an nomoù. Ar re-mañ a veze anvet gant ar faraoned e pad ar Rouantelezh kozh, met a grouas tierniezhioù emren hag herezhel tamm-ha-tamm. Ar prantad a voe ivez un amzer a brezel etre Goueled Egipt (an tierniezhioù IX ha X gant o c'herbenn e Herakleopolis) ha Gorre Egipt (an tierniezh XI, gant he c'herbenn e Teba), betek ma voe trec'h Montouhotep II, eus an XI$^{vet}$ tierniezh, war faraon diwezhañ an X$^{vet}$ tierniezh, Merykare.

## Liammoù diavaez

(en) Kentañ marevezh etre Henegipt
# Kentegenn

En urzhiataerezh, ur gevreizhenn gentek, hag a vez graet kentegenn anezhi ent-berr, pe un arc'hwel kentidik, a zo implijet evit ur arc'hwel stlennegel pourvezet gant ur gwiskad meziant o vont en-dro da live an adeiladezh periantel. Er matematik ez eus anv ivez eus ur gentegenn hag a zeu ivez eus kevreizhenn gentek an niveroù gwerc'hel.
Peurvuiañ e vez pourvezet ar c'hentegennoù dre un etrefas gouleviñ ken ez eont buanoc'h ha finoc'h eget ar roudennidi gouleviet diwar un areg uhel e live pa 'z eo gwellekaet o c'hod da geñver ar periant en ur lakaat ur c'hontrol a-feson war an enankoù/ec'hankoù.

## Skouerioù

* Asambler
* BIOS
* Ar galvoù reizhiad kaset diwar ar reizhiadoù korvoiñ
* War wel e teu arc'hwelioù tresañ ar gartenn g'hrafikel dre stur ar gartenn.
# Kentañ emgann Bull Run

Kentañ emgann Bull Run, anvet ivez emgann Manassas gant nerzhioù ar Su, hag implijet c'hoazh hiziv-an-deiz e su SUA, a oa bet ar c'hentañ emgann bras e-pad Brezel diabarzh Stadoù-Unanet Amerika etre an Unaniezh en Norzh ha Stadoù Kengevreet Amerika er Su.
D'an 21 a viz Gouhere 1861 e c'hoarvezas an emgann e-kichen kêriadennig Manassas, e Virginia, 60 km er mervent da Washington. Nerzhioù an Norzh, dindan urzhioù ar brigadier jeneral Irvin McDowell, a oa sur da vezañ trec'h prim daoust dezho bezañ hep-skiant prenet eus ar brezel.
Urzhioù e oa bet da dremen ar stêr Bull Run evit mont dres e-tal al lu kengevreet hag a oa mailh war an danvez brezel dindan urzhioù ar jeneraled Joseph E. Johnston ha Pierre Gustave Toutant de Beauregard.
E penn-kentañ an emgann e seblantas an trec'h mont gant an Norzh, met a-feur ma pade ar stourm e voa kaset lu an Norzh da vezañ riñset ha rediet e voe da derc'hout buan etrezek Washington.

## Bull Run hiziv-an-deiz

Daou zevezh goude an emgann e voe brokerien o prenañ ul lod eus an douaroù a-benn implij ar vrud nevez evit gounit arc'hant.
Hiziv-an-deiz ez eo an dachenn emgann ar Manassas National Battlefield Park, ul lec'h istorel gwarezet gant an National Park Service.

## Adkemer er sevenadur
### Filmoù

* The Battle of Bull Run, Francis Ford, 18 a viz Meurzh 1913
* Gods and Generals, Ronald F. Maxwell, embanner Warner Bros. Pictures, 2003

### Bandennoù-treset

* Les Tuniques bleues : Bull Run (albom 27), gant Lambil ha Cauvin, embannadurioù Dupuis, 1987

## Pennadoù kar

* Eil emgann Bull Run
* Brezel diabarzh Stadoù-Unanet Amerika
# Kentañ emgann ar Marn

Kentañ emgann ar Marn a zo un emgann e-kerzh ar Brezel-bed kentañ. Armeoù Bro-C'hall hag ar Rouantelezh Unanet a glaskas tremen a-dreuz linennoù arme Bro-Alamagn. Degouezhout a reas eus ar 5 d'an 12 a viz Gwengolo 1914.
a vo kavet e Wikimedia Commons.
# Kentañ impalaeriezh trevadennel gall

Kentañ impalaeriezh trevadennel Bro-C'hall eo hollad an trevadennoù gall krouet dindan Renad kozh ar rouaned c'hall, anvet a-wechoù « trevadennoù kozh ».
Enni e oa: - Bro-C'hall Nevez (enni Kanada ha Louiziana),
- an Antilhez gall (enno Saint-Domingue, Gwadloup, Martinik, La Dominique, Sainte-Lucie, Grenada, Tobago hag inizi all),
- Gwiana c'hall,
- an Indez gall.
# Kentañ levr Enoc'h

Kentañ levr Enoc'h, pe an Enoc'h etiopian, zo ur skrid eus an Testamant Kozh lakaet war gont Enoc'h, tad-kuñv da Noe. E kanon Testamant Kozh Iliz reizhkredennek Etiopia emañ, met n'eo ket degemeret gant ar Yuzevien, ha n'emañ ket e Bibl an Dek ha Tri-ugent. War-dro 364 e voe lakaet e-maez al levrioù lanonek da-geñver sened-iliz Laodikea .
# Kentañ brezel ar Voeren

Kentañ brezel ar Voeren, anvet brezel Transvaal ivez, zo ur brezel hag a c'hoarvezas etre ar 16 a viz Kerzu 1880 hag an 23 a viz Meurzh 1881 etre arme Impalaeriezh Breizh-Veur hag an drevadennerien a orin izelvroat e Transvaal, a oa en Impalaeriezh d'ar mare-se.

## Breizh-Veur hag ar Voeren

E fin an XIX$^{vet}$ kantved edo Breizh-Veur o klask mestroniañ su kevandir Afrika. Tri abeg a oa da gement-se: diwall an hent-mor war-du an Indez, brasañ trevadenn ar Rouantelezh, hag a dremene dre ar C'hab ; kavadenn ur wazhennad diamantoù e 1868 e tolead Kimberley war an harzoù entre Trevadenn ar C'hab ha Stad dieub Oranje, hag en 1886 kavadenn ur wazhennad vras a aour e Transvaal.

## Pennad kar

* Brezel ar Voeren
* Eil brezel ar Voeren
* Republikoù ar Voeren
# Kentañ brezel karib

Ar C'hentañ brezel karib (1769-1773) zo un dalc'h-brezel entre Indianed karib Enez Sant Visant (hiriv e Sant Visant hag an Inizi Granadinas) hag an Impalaeriezh vreizhveuriat hag a c'hoarvezas da vare an trevadenniñ breizhveuriat er Mor Karib. E penn an armeig karib e oa ar morian Joseph Chatoyer. Ar Garibed a zalc'he kreiz an enez, ma oa an douaroù gwellañ, ha ne felle ket dezho gwerzhañ douar d'ar Saozon. Ar re-se a savas konnar enne hag a gasas un arme e 1772 en sell da gas an holl Garibed kuit eus an enez. Met ar Saozon n'anavezent ket an enez hag en em zifenn mat a reas ar Garibed er menez, ouzhpenn enebiezh e Londrez ouzh an taol-brezel-se a lakaas an abadenn da bouez. Peoc'h a voe sinet e 1773 ha lakaet e voe harzoù etre an douaroù karib hag ar re saoz.

## Heuliadoù

Goude 1779 e voe adkemeret an enez gant ar C'hallaoued, met gant Feur-emglev Pariz (1783) ez eas en-dro etre daouarn ar Saozon.
Da-heul e c'hoarvezas an Eil brezel karib entre Karibed (hag o harperien c'hall) hag ar Saozon.

## Pennad kar

* Eil brezel karib

## Liammoù diavaez

* Marshall, Bernard. «The Black Caribs — Native Resistance to British Penetration Into the Windward Side of St. Vincent 1763-1773». Caribbean Quarterly, Vol. 19, Number 4, desembre 1973. JSTOR: 23050239.
# Kentañ emgann Schooneveld

Kentañ emgann Schooneveld a c'hoarvezas d'ar 7 a viz Even 1673, etre ar morlu izelvroat, renet gant Michiel de Ruyter, hag ar morlu saoz, renet gant ar priñs Rupert, e-pad Brezel Holland. Trec'h e voe an Izelvroiz.
Michiel de Ruyter, amiral abaoe C'hwevrer 1673, a glaskas stankañ an hent d'ar morlu saoz en Tavoez o kas al listri d'ar strad el lec'h enkañ. Met ne deuas ket a-benn, kuit ez eas ar morlu saoz war vor e koulz vat. Repu a gavas Ruyter d'ar 15 a viz Mae 1673, e lenn-vor Schooneveld, e-tal enez Walcheren, unan eus Inizi Zeeland.

## Pennad kar

* Eil emgann Schooneveld
# Kamsaeg

Ur yezh digenvez eo ar c'hamsaeg. Komzet eo gant 4.020 a dud er draonienn Sibundoy (proviñs Putumayo), e Kolombia.

## Ar niverioù er c'hamsaeg

* 1 kánje
* 2 úta
* 3 únga
* 4 kánta
* 5 sháchna

## Fonologiezh

Vocales
| | A-raok | Kreiz | A-dreñv |
| Serr | i | + | u |
| Damserr | e | | o |
| Digor | | a | |
Consonantes
| | Diweuz | Logigoù | Kilbleg | Staon | Gouel |
| Dre Darzhañ - Divouezh | | t | | | k |
| Dre Darzhañ - mouezhet | b | d | | | g |
| Dre fri | m | n | | ñ | |
| Afrikatek | | ts | tš | ç | |
| Dre ruzañ | | s | š | ŝ | x |
| Kostez | | l | | ly | |
| Vibrantes | | r | | | |
| Dre dostaat | w | | | y | |

## Daveoù

* Campbell, Lyle. (1997). American Indian languages: The historical linguistics of Native America. New York: Oxford University Press. ISBN 0-19-509427-1.
* Gordon, Raymond G., Jr. (Ed.). (2005). Ethnologue: Languages of the world (15th ed.). Dallas, TX: SIL International. ISBN 1-55671-159-X. (Online version: http://www.ethnologue.com).
* Kaufman, Terrence. (1990). Language history in South America: What we know and how to know more. In D. L. Payne (Ed.), Amazonian linguistics: Studies in lowland South American languages (pp. 13-67). Austin: University of Texas Press. ISBN 0-292-70414-3.
* Kaufman, Terrence. (1994). The native languages of South America. In C. Mosley & R. E. Asher (Eds.), Atlas of the world's languages (pp. 46-76). London: Routledge.
* McDowell, John Holmes. (1994). “So Wise Were Our Elders”: Mythic Narratives of the Kamsá. Lexington, KY: University Press of Kentucky. ISBN 0813118263 (alk. paper) (Contains mythic and legendary in Camsá with interlinear morphemic glossing and English translations.)

## Gwelet ivez

Yezhoù Kolombia
# Kamseg

Ur yezh sinek-tibetek eus is-skourr yezhoù tibetek an norzh eo ar c'hamseg (khams, khams-yal, khamba pe kang) komzet gant tro-dro da 1.487.000 a dud(1994) e biz Tibet, Yunnan ha Sichuan e Sina.
C'hwec'h rannyezh ez eus:
* Kamseg ar reter: 996.000 den
* Kamseg ar su: 135.000 den
* Kamseg ar c'hornôg: 158.000 den
* Kamseg an norzh: 91.000 den
* Brougtchoueg (hbrugchu): 30.000 den
* Djoneg (jone): 77.000 den

## Gwelet ivez

* Yezhoù sinek-tibetek
* Yezhoù tibetek rik
# Kamtchatka

Kamtchatka a c'hall bezañ:
* Ledenez Kamtchatka e reter Rusia
* Krai Kamtchatka, ur rannvro velesltradurel eno
* Oblast Kamtchatka, ur rannvro velestradurel gozh eno
* ar stêr Kamtchatka, en em daol e Mor Bering
# Kamtchatka (stêr)

Ar stêr Kamtchatka a red a-hed 758 km e ledenez Kamtchatka e Rusia a-raok aberiñ e Mor Bering en Oust'-Kamtchatsk.
# Kamweg

Ur yezh tchadek eus is-skourr ar yezhoù biouek-madarek A.3 eo ar c'hamweg (kamwe, hig(g)i, hiji pe vacamwe) komzet gant tro-dro da 300.000 den en Adamawa e Nigeria (1992).
Tost-tre eo d'ar psikyeg hag ar hyaeg.
Implijet e vez ar yezh-mañ evit kelenn er skolioù kentañ-derez.
Eizh rannyezh ez eus:
* Nkafaeg (nkafa)
* Dakwaeg (dakwa pe bazza)
* Sinaeg (sina)
* Woulaeg (wula)
* Foutoueg (futu)
* Tilipteeg (tili pte)
* Falieg Kiriya
* Falieg Mijilu

## Gwelet ivez

* Yezhoù biouek-madarek
* Yezhoù tchadek
* Yezhoù afrez-aziatek
# Kan

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Kan a reer eus :

## Arzoù

* Ar pezh a vez graet pa ganer, gwelit kanañ.

## Lec'hioù

* Kan, ur stêr e Rusia
* Kan, ur bastell-vro en Iran
* Kan, ur gêriadenn e rannvro Batken e Kirgizstan

## Mentoù

* Kan 貫, un unanenn japanat kevatal da 3,75 kg
* Kan 간, un unanenn gorean kevatal da 1,818 m

## Skiantoù ha teknologiezh

* ur staliadur da gas liñvennou, gwelit kan (benveg treuzkas)
* ur ganol pe un dourredenn
* naoz an dourredenn
* kan, berradur anv an antibiotik kanamycin A (C$_{18}$H$_{36}$N$_4$O$_{11}$)

## Tud

* Daniel Kan, ur matematikour izelvroat
* Kan Shimozawa, ur skrivagner japanat
* Kan (soner), a zo anv-leurenn ar soner japanat Kimura Kan
# Kan-bale ar Marines

Kan-bale ar Marines a vez graet eus kan ofisiel an United States Marine Corps. Implijet ez eo bet gant kentañ penn laz-seniñ an USMC, Francesco Maria Scala.
Bez eo ar ganaouenn ofisiel koshañ eus nerzhioù lu ar Stadoù-Unanet. Kan-bale ar Marines a zo ur ganaouenn a glever evit al lidoù ofisiel, an trede poz a c'hell bezañ kanet pe implijet e-pad lidoù doare deiz-ha-bloaz pe balioù-dañs.

## Istor ar c'han

Pozioù ar c'han a adkaver evit ar wech kentañ el levr "the book Rhymes of the Rookies" (Brezhoneg: levr kanaouennoù an deskarded) embannet er bloavezh 1917. Aozour ar barezhonegoù -se a oa W.E. Christian.
Al levr a vez tu adkavout gant stummoù enlinenn. Al levr a zo savet gant un heuliad barzhonegoù er bed milourel a-raok ar C'hentañ Brezel-bed.

## Pozioù

From the Halls of Montezuma To the shores of Tripoli; We fight our country's battles In the air, on land, and sea; First to fight for right and freedom And to keep our honor clean; We are proud to claim the title Of United States Marine.
Our flag's unfurled to every breeze From dawn to setting sun; We have fought in every clime and place Where we could take a gun; In the snow of far-off Northern lands And in sunny tropic scenes, You will find us always on the job The United States Marine.
Here's health to you and to our Corps Which we are proud to serve; In many a strife we've fought for life And never lost our nerve. If the Army and the Navy Ever look on Heaven's scenes, They will find the streets are guarded By United States Marine.
# Kamui Kobayashi

Kamui Kobayashi (小林 可夢偉, Kobayashi Kamui) zo ur blenier kirri japanat bet ganet e Amagasaki e 1986. Redek a ra e Formulenn 1 abaoe fin 2009 pa en deus erlec'hiet Timo Glock gloazet, ha redet en deus goude gant Sauber etre 2010 ha 2012. Goude ur vloaz o klask dastum arc'hant evit kenderc'hel da redek hag or redek e WEC gant Ferrari eo bet dibabet gant Caterham da redek e 2014.

## Red-micher
### Formulenn 1
#### Disoc'hoù e kevezadeg bed ar Formulenn 1
##### Goude Priz Bras Bahrein 2012

* 4 bloavezh.
* 44 Priz Bras.
* 1 dro wellañ.
* 12 dilezel.
* Krog eo oa gant ar Formulenn 1 d'an 18 a viz Here e Kevezadeg bed ar Formulenn 1 2009, e Priz Bras Brazil war troiad Interlagos – Dilezel a reas.
| Bloavezh | Skipailh | Kastell-karr | Keflusker | Bandennoù-rod | Niverenn ar PB | Trec'hioù | Plasoù pol | Troioù gwellañ | Dilezeloù | Poentoù | Renkadur |
| 2009 | Panasonic Toyota Racing | TF109 | Toyota RVX-09 V8 | Bridgestone | 2 | 0 | 0 | 0 | 0 | 3 | 18vet |
| 2010 | BMW Sauber F1 Team | C29 | Ferrari 056 V8 | Bridgestone | 19 | 0 | 0 | 0 | 8 | 32 | 12vet |
| 2011 | Sauber | C30 | Ferrari 056 V8 | Pirelli | 19 | 0 | 0 | 0 | 3 | 30 | 12vet |
| 2012 | Sauber | C31 | Ferrari 056 V8 | Pirelli | 4 | 0 | 0 | 1 | 1 | 9 | 12vet |

## Liammoù diavez

a vo kavet e Wikimedia Commons.
* (ja) (en) Lec'hien ofisiel
* (fr) Kamui Kobayashi war Statsf1
Kevezadeg bed ar Formulenn 1 e 2023 :
| Red Bull | Ferrari | Mercedes | Alpine | McLaren | Alfa Romeo | Aston Martin | Haas | AlphaTauri | Williams |
| 33 Verstappen 11 Pérez | 55 Sainz 16 Leclerc | 44 Hamilton 63 Russell | 10 Gasly 31 Ocon | 4 Norris 81 Piastri | 77 Bottas 24 Zhou | 14 Alonso 18 Stroll | 27 Hülkenberg 20 Magnussen | 22 Tsunoda 21 de Vries | 23 Albon 2 Sargeant |
# Kenzeg-dongalaweg

Ur yezh nilezsaharek eus skourr yezhoù nubiek eo ar kenzeg-dongolaweg (kenzi-dongolawi).
Div rannyezh pennañ ez eus:
* Kenzeg (kenzi pe kenuzi) komzet e norzh Mahas en Egipt
* Dongolaweg (dongolawi) komzet e su Mahas en Egipt tro-dro da zDongala.

## Gwelet ivez

* Yezhoù nilez-saharek
* Yezhoù nubiek
# Kenverb

Er yezhoniezh e vez implijet an termen kenverb (saoz.: coverb pe converb) evit komz eus ur verb didermen a dalvez evit sevel islavarennoù adstagennek.
E´keñver ar framm kevreadurezhel e ren war ur c'henver ur verb all daoust ha ma n'eo ket kevatal ar c'henverb da arguzenn ar verb-se.
Gallout a ra talvezout ur c'henverb da adstagenn, da lâret eo da adverb, met n'hall ket talvezout da brezegad ur frazenn eeun na da arguzenn un islavarenn, N'hall ket talvezout ivez ur c'henverb da arguzenn un anv, da lâret eo na da rener na da renadenn ar frazenn.
Krouet e oa bet an termen er penn-kentañ evit deskrivañ mont-en-dro ar mongoleg hagg implijet e vez peurliesañ bremañ c'hoazh evit komz eus elfennoù resis yezhadur ar yezhoù mongolek ha turkek ouzhpenn ar sinaeg.
Daosut ha ma n'eo ket kevatal penn-da-benn mont en-dro-an araogennoù ha kenverboù, e sinaeg e vez implijet an hevelep termen 介詞 (pinyin: jiè cí) evit komz eus an div elfenn yezhadurel-se dre ma vez implijet er yezh-se ar c'henverboù evel ma vez implijet an araogennoù (pe ar lerc'hennoù) er yezhoù all.
Renket e vez ar c'henverboù e sinaeg e rummad ar verboù, rak daoust ha ma c'hellont bezañ implijet evel araogennoù e c'hellont bezañ implijet ivez dreze o-unan evel verboù pennañ.
Implijet e vez ar c'henverboù evit sevel savadennoù verboù renk-ouzh-renk (saoz. serial verb construction), unan eus perzhioù pennañ yezhadur ar sinaeg, da skouer:
我(wǒ)帮(bāng)你(nǐ)找(zhǎo)他(tā)。(.) (ger-ouzh-ger: me.sikour.te.kavout.eñ.) "E gavout a rin evidout" will find him for you.
Er skouer-mañ e vez implijet ar rannfrazenn enni ar c'henverb (bāng nǐ; "sikour.te") a-gevret gant ar verb pennañ (zhǎo; "kavout") ha kevatal eo d'ar rannfrazenn araogennek "evidout" e brezhoneg.
A-wezhoù e vez gant ur verb ur ster stre disheñvel pa vez implijet evel kenverb, da skouer 到(dào) a dalvez "degouzhout" pa vez implijet evel verb ha "da" pa vez implijet evel kenverb.

## Gwelit ivez

* Adstagenn
* Verb
* Araogenn
# Kenzaburō Ōe

Kenzaburō Ōe (e japaneg: 大江 健三郎) zo ur skrivagner japanat ganet e 1935.
Skrivet en deus danevelloù ha romantoù. Buruteller lennegel eo ivez.
Bet en deus priz Nobel al lennegezh e 1994.
# Kenvasturberezh

Ar c'henvasturbañ, pe ar c'henvoloiñ zo un ober reizhel graet gant daou zen, pe vuioc'h, o flourañ an eil egile evit tizhout ar blijadur reizhel.